钦定古今图书集成/明伦汇编/皇极典/第233卷 > 诗经 > 《周颂敬之》
## 钦定古今图书集成/明伦汇编/皇极典/第233卷 > 诗经 > 《周颂敬之》

“敬之敬之”，天维显思，命不易哉！无曰“高高在上，陟降
厥士，日监在兹。维予小子，不聪敬止。日就月将，学有
缉熙于光明。”

〈朱注〉成王《受群臣之戒》而述其言。〈大全〉庆源辅氏曰：“不聪，知有所不及之事；不敬，行有所未至之事。日就，就事上言，‘月将就大本上言。成王自知其知与行皆有所未至，故欲勉学问，庶几日于事上有所就，月于本上有所将，继续不已，以至于光明也’。”